8. ΑΝΑΓΚ. ΝΟΜΟΣ υπ’ αριθ.2506 της 14/22 Αυγ.1940 Περί ιδρύσεως Εκκλησιαστικού Σωφρονιστηρίου. Άρθρ.1.-Ιδρύεται εν τη Ιερά Μονή Πυθαρίου της Ιεράς Μητροπόλεως Μυτιλήνης Εκκλησιαστικόν Σωφρονιστήριον, εις ο εγκλείονται οι εις σωματικόν περιορισμόν εν Μονή περιοριζόμενοι υπό των κατά τας κειμένας διατάξεις λειτουργούντων Εκκλησιαστικών δικαστηρίων κληρικοί και μοναχοί. Άρθρ.2.-1.Το προσωπικόν του υπό του παρόντος Νόμου ιδρυομένου Εκκλησιαστικού Σωφρονιστηρίου αποτελείται από: 1)τον εκάστοτε ηγούμενον της Ιεράς Μονής Πυθαρίου, ως διευθυντήν, 2)ένα ιερομόναχον κεκτημένον απολυτήριον γυμνασίου και πείραν διοικητικήν επί βαθμώ και μισθώ ακολούθου, ως υποδιευθυντήν, όστις ασκεί και τα καθήκοντα του γραμματέως και λογιστού, 3)ένα επιστάτην κληρικόν άγαμον επί βαθμώ και μισθώ γραφέως β΄ τάξεως αι 4)ένα θυρωρόν επί βαθμώ και μισθώ κλητήρος α΄ τάξεως. 2.Το κατά την προηγουμένην παράγραφον προσωπικόν διορίζεται δι’ αποφάσεως του Υπουργού Θρησκευμάτων και Εθνικής Παιδείας κατόπιν προτάσεως της Ιεράς Συνόδου της Εκκλησίας της Ελλάδος, οικεί δε και διαιτάται υποχρεωτικώς εν τω Σωφρονιστηρίω. Άρθρ.3.-Την επί του Εκκλησιαστικού Σωφρονιστηρίου εποπτείαν ασκεί η Ιερά Σύνοδος της Εκκλησίας της Ελλάδος δι’ εφορείας αποτελουμένης εκ του Μητροπολίτου Μυτιλήνης, ως Προέδρου, και του προέδρου και του Εισαγγελέως των εν Μυτιλήνη Πρωτοδικών ή των νομίμων αυτών αναπληρωτών, ως μελών, εδρευούσης δε εν τη έδρα της Ιεράς Μητροπόλεως Μυτιλήνης. Εις την ως άνω Εφορείαν μετέχει άνευ ψήφου ο Διευθυντής του Σωφρονιστηρίου εκτελών και καθήκοντα γραμματέως της Εφορείας. Σελ.248(α) Τεύχος 551-Σελ.80 Άρθρ.4.-1.Αι δαπάναι της μισθοδοδίας του προσωπικού, της ανεγέρσεως και συντηρήσεως του κτιρίου, της μεταγωγής των καταδικασθέντων εις το Σωφρονιστήριον, της διατροφής και επενδύσεως αυτών, νοσηλείας και κηδείας αυτών και της εν γένει λειτουργίας του δια του παρόντος Νόμου ιδρυομένου Σωφρονιστηρίου βαθύνουν τον Οργανισμόν Διοικήσεως Εκκλησιαστικής Περιουσίας (Ο.Δ.Ε.Π.). Αι τον ΟΔΕΠ βαρύνουσαι αποδοχαί του Διευθυντού του Σωφρονιστηρίου ηγουμένου της Ι. Μονής Πυθαρίου, ωρίσθησαν ίσαι προς τας του Γραμματέως β΄ τάξεως δια του άρθρ.5 Α.Ν. 2824/1941. 2.Η προς αντιμετώπισιν των υπό των διατάξεων της προηγουμένης παραγράφου επιβαλλομένων δαπανών υποχρέωσις του Οργανισμού Διοικήσεως Εκκλησιαστικής Περιουσίας τάσσεται εις την υπό του άρθρ.15 του Νόμ.4684 (Εφ. Κυβ.150/10 Μαΐου 1930) οριζομένην σειράν της μισθοδοσίας των Ιεροκηρύκων. Άρθρ.5.-1.Κληρικοί λαμβάνοντες εκ του Ο.Δ.Ε.Π. μισθόν ή επίδομα ή περίθαλψιν και αποτίοντες ποινής εν τω Σωφρονιστηρίω υποχρεούνται εις καταβολήν των τροφείων, άτινα καθορίζονται υπό της Εφορείας, εισπράττονται δε δια σχετικής κρατήσεως εκ του υπό του Ο.Δ.Ε.Π. καταβαλλομένου μισθού, επιδόματος ή περιθάλψεως. 2.Εις Μοναχούς και Ιερομονάχους αποτιόντας ποινήν εν τω Σωφρονιστηρίω η Μονή της Μετανοίας τούτων καταβάλλει μόνον το 1/3 της μισθοτροφοδοσίας αυτών, των ετέρων 2/3 καταβαλλομένων υπό της αυτής Μονής εις τον Ο.Δ.Ε.Π. δια την κατά το διάστημα της ποινής διατροφής των δικαιούχων εν τω Σωφρονιστηρίω. Άρθρ.6.-Δια Β.Δ/τος εκδιδομένου προτάσσει του Υπουργού Θρησκευμάτων και Εθνικής Παιδείας, μετά γνώμην της Ιεράς Συνόδου της Εκκλησίας της Ελλάδος καθορισθήσονται τα: α)του εσωτερικού Κανονισμού του Εκκλησιαστικού Σωφρονιστηρίου, β)των έργων της εφορείας και του προσωπικού του Σωφρονιστηρίου, γ)της συμβολής των αστυνομικών αρχών εις την εκτέλεσιν των ποινικών αποφάσεων των Εκκλησιαστικών Δικαστηρίων και δ)του ελέγχου της εν γένει διαχειρίσεως του Σωφρονιστηρίου. 33.Ζ.α.8 Εκκλησιαστικά Δικαστήρια